
BETEGTÁJÉKOZTATÓ: INFORMÁCIÓK A FELHASZNÁLÓ SZÁMÁRA

Agnucaston filmtabletta
Agni casti fructus (barátcserje) száraz kivonata (speciális kivonat, BNO 1095)
Olvassa el figyelmesen az alábbi betegtájékoztatót, mely az Ön számára fontos információkat tartalmaz.
Ez a gyógyszer orvosi rendelvény nélkül kapható. Mindemellett az optimális hatás érdekében elengedhetetlen e gyógyszer körültekintő alkalmazása.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További információkért vagy tanácsért forduljon gyógyszerészéhez.

· Sürgősen forduljon orvosához, ha tünetei 3 hónapos gyógyszerszedést követően nem enyhülnek vagy éppen súlyosbodnak.

· Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.

A betegtájékoztató tartalma:
1. Milyen típusú gyógyszer az Agnucaston filmtabletta és milyen betegségek esetén alkalmazható?

2. Tudnivalók az Agnucaston filmtabletta szedése előtt

3. Hogyan kell alkalmazni az Agnucaston filmtablettát?

4. Lehetséges mellékhatások

5. Hogyan kell az Agnucaston filmtablettát tárolni?

6. További információk

1. 
MILYEN TÍPUSÚ GYÓGYSZER AZ AGNUCASTON FILMTABLETTA ÉS MILYEN BETEGSÉGEK ESETÉN ALKALMAZHATÓ?

Az Agnucaston filmtabletta a menstruációs fájdalmak elleni gyógynövény hatóanyagú készítmény.

Az Agnucaston filmtabletta a következők esetén szedhető:

· A havivérzés rendellenességeinek kezelése (menstruációs rendellenességek).
· A havi vérzés előtt jelentkező panaszok enyhítése (menstruáció előtti panaszok).
· Mellfeszülés és -duzzanat érzése (mastodynia).

Mellfeszülés és -duzzanat érzés, valamint a havi vérzés zavarai esetén a kezelés megkezdése előtt orvossal kell konzultálni, mivel a tünetek a betegség orvosi hátterének tisztázását tehetik szükségessé.

2. 
TUDNIVALÓK AZ AGNUCASTON FILMTABLETTA SZEDÉSE ELŐTT

Ne szedje az Agnucaston filmtablettát
· ha allergiás (túlérzékeny) a barátcserjére vagy az Agnucaston filmtabletta egyéb összetevőjére (az egyéb összetevőket lásd a 6. fejezetben, a TOVÁBBI INFORMÁCIÓK alatt).
· a gyógyszert a ritkán előforduló örökletes galaktóz-intoleranciában, laktázhiányban vagy glükóz-galaktóz malabszorpcióban szenvedő betegek nem szedhetik.

A kezelés ideje alatt szedett egyéb gyógyszerek
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről, beleértve a vény nélkül kapható készítményeket is.

A dopamin-receptor gátló készítmények egyidejű alkalmazásakor mindkét hatás csökkenhet, illetve az úgynevezett dopaminerg készítmények hatása fokozódhat (pl. bromokriptin, levodopa).

Az Agnucaston filmtabletta egyidejű alkalmazása bizonyos ételekkel vagy italokkal
A készítmény hatását az étel-ital minősége / mennyisége nem befolyásolja.

Terhesség és szoptatás

Teherbe esés után vagy terhesen az Agnucsaton filmtablettát nem szabad szedni (a továbbiakban), mivel erre vonatkozóan nincs elegendő tapasztalat.
Továbbá, az Agnucaston filmtablettát nem szabad szedni szoptatás alatt, mivel erre vonatkozóan nincs elegendő tapasztalat és az állatkísérletek csökkent tejtermelődést mutattak ki.

Kérje ki orvosa vagy gyógyszerésze tanácsát, mielőtt bármilyen gyógyszert szedne.

A készítmény hatásai a gépjárművezetéshez és gépek kezeléséhez szükséges képességekre
A készítmény nem befolyásolja a gépjárművezetéshez és gépek kezeléséhez szükséges képességeket.

Fontos információk az Agnucaston filmtabletta egyes összetevőiről

A készítmény laktózt tartalmaz. Amennyiben kezelőorvosa korábban már figyelmeztette Önt, hogy bizonyos cukrokra érzékeny, keresse fel orvosát, mielőtt elkezdi szedni ezt a gyógyszert

3. 
HOGYAN KELL ALKALMAZNI AZ AGNUCASTON FILMTABLETTÁT?

Mindig a terméktájékoztató utasításait betartva szedje az Agnucaston filmtablettát.
Amennyiben nem biztos benne, kérje ki orvosa vagy gyógyszerésze tanácsát.

Szokásos adagja: reggelente 1 filmtablettát kell bevenni.

Az adagolás módja:

A gyógyszert szétrágás nélkül, elegendő folyadékkal (pl. 1 pohár víz) javasolt bevenni.

Az adagolás időtartama:

A gyógyszert több hónapon keresztül megszakítás nélkül – még a menstruáció ideje alatt is – szükséges szedni. A kezelést a panaszok megszűnése vagy a javulás beállta után még néhány hétig folytatni kell.

Ha az előírtnál több Agnucaston filmtablettát vett be

Túladagoláskor fokozott gyomor-bélrendszeri panaszok, fejfájás, fáradtság, túlzott mozgékonyság, valamint érzékelészavarok jelentkezhetnek. Ilyen esetben egyéb intézkedésre nincs szükség, csak az előírt adagot kell feltétlenül betartani.

Ha elfelejtette bevenni az Agnucaston filmtablettát
Ne vegyen be kétszeres adagot a kihagyott adag pótlására.
Ha abbahagyja az Agnucaston filmtabletta szedését

Az Agnucaston filmtabletta szedésének abbahagyása általában ártalmatlan.

Ha bármilyen további kérdése van a készítmény alkalmazásával kapcsolatban, kérdezze meg orvosát vagy gyógyszerészét.
4. 
LEHETSÉGES MELLÉKHATÁSOK

Mint minden gyógyszer, az Agnucaston filmtabletta is okozhat mellékhatásokat, bár nem mindenkinél.

Lehetséges mellékhatások:

Ritkán:

Allergiás bőrreakciók (pl. viszkető csalánkiütés) valamint gyomor-bélrendszeri panaszok jelentkezhetnek.
Nagyon ritkán átmeneti nyugtalanságot, zavartságot és hallucinációt figyeltek meg.

Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.

5. 
HOGYAN KELL AZ AGNUCASTON FILMTABLETTÁT TÁROLNI?
A gyógyszer gyermekektől elzárva tartandó.

25°C alatt tárolandó.

Az Agnucaston filmtablettát tilos a csomagoláson feltüntetett lejárati idő után használni. A lejárati idő (Felhasználható:) a megadott hónap utolsó napjára vonatkozik.

A gyógyszereket nem szabad a szennyvízzel vagy a háztartási hulladékkal együtt megsemmisíteni. Kérdezze meg gyógyszerészét, hogy szükségtelenné vált gyógyszereit miként semmisítse meg. Ezek az intézkedések elősegítik a környezet védelmét.

6. 
TOVÁBBI INFORMÁCIÓK

Mit tartalmaz az Agnucaston filmtabletta?
· A készítmény hatóanyaga: Agni casti fructus (barátcserje) kivonat (speciális kivonat, BNO 1095).

Egy filmtabletta tartalma:

4,0 mg barátcserje száraz kivonat (speciális kivonat, BNO 1095) (7-11:1)

kivonószer: 70%-os (V/V) alkohol).
· Egyéb összetevők: polividon, kolloid szilícium-dioxid, burgonyakeményítő, laktóz, mikrokristályos cellulóz, magnézium-sztearát, talkum, sárga vas-oxid E 172, titán-dioxid E 171, indigotin E 132, makrogol 6000, ammónium-metakrilát-kopolimer.
Milyen a készítmény külleme és mit tartalmaz a csomagolás?
Csomagonként 30 db filmtabletta buborékcsomagolásban, dobozban.

Csomagonként 60 db filmtabletta buborékcsomagolásban, dobozban.

Csomagonként 90 db filmtabletta buborékcsomagolásban, dobozban.

Az Agnucaston filmtabletta külleme: zöldeskék, kerek, mindkét oldalukon domború felületű, filmbevonatú tabletták.

Törési felület: bézs színű, pettyes.

Gyártó és a forgalomba hozatali engedély jogosultja
Bionorica SE, Kerschensteinerstr. 11-15 D - 92318 Neumarkt, Németország

Tel +49(0)9181 / 231-90

Fax +49(0)9181 / 231-265

Internet: www.bionorica.de
E-mail: info@bionorica.de

A készítményhez kapcsolódó további kérdéseivel forduljon a forgalomba hozatali engedély jogosultjának helyi képviseletéhez:

ASI Budapest Kft., 1105 Budapest, Bolgár u. 4. fsz.

Tel./ fax: +36 1 433-2086

